Jet Reports til NAV gevur tær dagførd lyklatøl og rapporteringar beinleiðis úr bókhaldinum. Kennir tú tað, tá ið tøl, sum eru alneyðug í sambandi við eina týðandi avgerð, ikki eru tøk–ella at tað kann vera trupult at fáa dáta út í røttum formati? Jet Reports er rætta loysnin til hesar avbjóðingarnar. Jet Reports er ein fullfíggjað rapporteringsloysn til NAV, sum gevur brúkarum møguleika at stovna alskyns rapportir á ein sera einfaldan hátt. Dáta verður trekt beinleiðis úr NAV databasuni og levera til Excel og kann herfrá sendast víðari við telduposti. Jet Reports fæst í trimum útgávum: Express, Essentials og Enterprise. Jet Reports Express fæst ókeypis til Microsoft Dynamics NAV 2009 og nýggjari. Rokningardepilin Talgildar rokningar og inngjøld Rokningadepilin til NAV er ein skipan, sum ger tað møguligt at senda rokningar talgilt beinleiðis úr NAV til Rokningadepilin hjá Elektron og at móttaka inngjøld talgilt í NAV. Harafturat er tað møguligt at senda og móttaka gjaldsavtalur. Skipanin koyrir saman við Microsoft Dynamics NAV versión 4.01 ella nýggjari. Við hesi skipan ber til at effektivisera tykkara innanhýsis mannagongdir, leysgeva arbeiðsorku og minka um umsitingarligar útreiðslur. Ístaðin fyri at útskriva, pakka og avgreiða tínar rokningar manuelt, ber til at senda rokningar talgilt uttan millumlið úr NAV til privatkundar og vinnukundar uttan gjaldsavtalu og við gjaldsavtalu, har avtalan er, at upphæddin sjálvvirkandi verður trekt av teirra konto og flutt til tykkara. Hetta verður alt gjørt umvegis Rokningadepilin hjá Elektron. Fyrimunir: | Lættir um dagligar arbeiðsgongdir | Lægri rakstrarkostnað | Minni pappírsnýtsla | Skjót og einføld bóking av inngjøldum og útlíkning av rokningum | Minni inntøpping | Minkar munandi um feilmøguleikar | Skipanin tekur hædd fyri bankaheilidøgum | Talgild goymsla á Elektron av øllum sendum rokningum | Alt samskiftið millum Elektron og Microsoft Dynamics NAV verður loggað og kann síggjast inni á debitorinum Við millum annað loysnini Invoice Workflow frá Formula ber eisini til at móttaka talgildar rokningar umvegis Rokningadepilin og fáa tær beinleiðis inn í NAV uttan intøpping. Send PDF skjøl úr NAV við telduposti eSkjal skipanin er í stuttum ein skipan, har tú kann senda skjøl við telduposti beinleiðis úr Dynamics NAV, og tú sleppur undan at útskriva og senda tey við postinum. Tað er skjótt, lætt og einkult. Fylgjandi skjøl kunnu uppsetast til at vera send við telduposti: Hetta kann t. d. vera ein fyrimunur, tá fakturar skulu sendast. Heldur enn at brúka tíð uppá at útskriva bókaðar fakturar, pakka teir í ein brævbjálva, frankera brøvini fyri síðani at fáa tey á posthúsið, so verða fakturarnir sendir beinleiðis við telduposti sum eitt pdf skjal. Aðrir hentleikar:–Eitt skriv kann verða sent út saman við einum skjali, t. d. eitt bræv saman við einum faktura. –Møguligt er at senda eSkjal til útvald viðskiftafólk. Eitt dømi um hetta kundi verið, at ein kunning bert skal sendast til viðskiftafólk í Norðoyggjum. –Kontantfakturar kunnu leypast um. –Ein standard móttakari av eSkjal kann setast á hvørt viðskiftafólk. Tað vil siga, at um eitt skjalaslag ikki hevur ein ávísan móttakara, so verður skjalið sent til standard móttakaran. –Skrásett verður, hvør telda og teldubrúkari genererar eSkjal reglurnar. Talgild tolling til Microsoft Dynamics NAV Við loysnini“ e-Tolling” ber til at stovna ein keypsordra í NAV og áseta tollnummar, upprunaland, vekt og virði á hvørja reglu. Ordrin verður síðani útlisin í eina fílu, sum kann innlesast í eToll-skipanina hjá TAKS. Tá ið keypsordrin verður bókaður, verða tollnummar, nettovekt og upprunaland goymd á vørukortinum til seinni brúk. Ordrin verður gjørdur einaferð í NAV, tollupplýsingarnar verða ásettar einaferð í NAV og tað slepst undan at tøppa inn manuelt hjá TAKS. Fyrimunir: | Lættir um mannagongdir | Sparir tíð | Minkar um feilmøguleikar Góðkenning av keypsskjølum Invoice Workflow loysnin er ein góðkend skipan til Microsoft Dynamics NAV. Við hesi loysnini fæst besta skjalaflowið, tí øll mannagongdin við viðgerðini av keypsskjølum er í einari og somu skipan. Invoice Workflow verður nýtt til talgilda skjalagoymslu av keypsskjølum, góðtøku og kontering av keypsskjølum, samanlíkning av keypsordralinjum og keypsfakturum. Harafturat koma møguleikarnir fyri góðtøku, kontering og keypsordrastovning umvegis webklient. Tann síðsti møguleikin flytir stýringina av keypsskjølum út til tann einkulta innkeyparan ella góðkennaran, óansæð hvar í verðini hann er staddur. Við Invoice Workflow ber m. a. til at fáa: | Elektroniska góðkenning av fakturum á web/fartelefon | Betri gjaldførisstýring | Talgilda skjalagoymslu við upprunafakturu | Munandi minni umsiting av fakturagóðkenning | Altíð dagført yvirlit av fakturum í umfari | Eletroniska áminning til góðkennarar Invoice Workflow er løtt og skjót at seta í verk. Um NAV frammanundan verður nýtt í fyritøkuni, er tað fyri brúkaran bert ein spurningur um at brúka nýggjar hentleikar. Karmarnir vilja vera væl kendir, um brúkarin er ein hollur NAV brúkari frammanundan. Afturvendandi rokningar I Endurnýtan av rokningum Við loysnini“ Afturvendandi rokningar I”, sum Formula hevur ment, ber til skjótt og lætt at gera individuellar rokningar til ymiskar debitorar og síðani endurnýta rokningarnar, t. d. vikuliga, mánaðarliga ella árliga alt eftir, hvør tørvurin er. Fyrimunir | Lættir um arbeiðsgongdir | Sparir tíð | Færri feilmøguleikar Valuta Innlesing av valutakursum Við hesi skipan, sum Formula hevur ment, ber til at innlesa galdandi valutakursir frá valutakurser. dk dagliga ella so oftani tørvur er á tí. Hetta kann verða sera hent, tá ið keypt og selt verður í ymiskum valuta, hetta fyri at minka um sveiggini í valutakursunum. Við hesari skipan fæst altíð ein rættvísandi mynd av fyritøkuni. Fyrimunir | Altíð dagførda og rætta mynd av fyritøkuni | Minkar um kursmun | Lættir um í sambandi við prísstrategi | Lættari at raka ein kappingarføran prís Afturvendandi rokningar II Fastar ordra td. hvørja viku Við loysnini” Afturvendandi rokningar II”, sum Formula hevur ment, ber til skjótt og lætt at stovna fastar ordrar. Er talan um ordrar, sum skulu leverast hvørja ella aðru hvørja viku, ber til at stovna ein fastan ordra. Um ein kundi skal hava vøru fleiri dagar í vikuni, ber eisini til at leggja bíleggingarnar til hvønn dagin sær inn á sama ordra. Fyrimunir: | Lættir um arbeiðsgongdir | Sparir tíð | Minkar um feilmøguleikar Ein koyring stovnar rokningarnar. Tá ið rokningarnar eru stovnaðar, eru tær klárar at bóka. Tað er møguligt at broyta rokningarnar, áðrenn tær verða bókaðar. Inkasso Sambinding við Inntriv Rykkjararnir verða sendir beinleiðis úr NAV til Inntriv, og statusbroytingar í krøvunum verða móttiknar aftur frá Inntriv, sum verða innlisnar beinleiðis í tína NAV skipan. Inkasso loysnin er í stuttum ein skipan, ið ger tað møguligt, at senda Inkasso krøv beinleiðis frá tíni NAV skipan til Inntriv. Fylgjandi hentleikar eru í loysnini: | Yvirlit yvir hvørji krøv eru send Inntriv til innkrevjingar. | Møguligt at áseta inni á“ Udstedte rykkere”, hvørjir rykkjarar skulu sendast til Inntriv. | Talgild sending av rykkjarum/krøvum til Inntriv. | Talgild móttøka av statusbroytingum á krøvum, ið eru send til Inntriv. | Møguleiki at síggja inni á rykkjaranum, at hann er sendur til Inntriv. | Møguleiki at síggja inni á debitorinum, at hann hevur eitt krav liggjandi hjá Inntriv. Avgreiðsluskipan til NAV Møguleikar og fyrimunir:–Skjótar avgreiðslur. Tú kanst nýta strikukotulesara/Veljast kann millum vanligu NAV og finger touch mynd. –Fleiri ymisk gjaldsløg og til ber at innseta nýggj/Tú kanst skuldskriva kundar í eini handavending. –Verður viðskiftafólk skuldskrivað, so verður umframt ta vanligu kvittanina eisini kvittan útskrivað, har keypið verður váttað. –Á ordranum sæst, hvørjari kvittan vøran er á/Bon-journal, sum vísir, hvat er hent við ymsu kassunum í ávísum tíðarskeiði. Tú kanst velja pr. avgreiðslu, um kvittan skal útskrivast. –Hevur viðskiftafólk mist kvittanina burtur, so kanst tú altíð finna hana aftur/Seinasta kvittanin kann útskrivast við at trýsta á ein knøtt. –Inngjaldsskipan, har møguleiki er hjá skuldarum at gjalda rokningar beinleiðis við kassan. –Útgjaldsskipan, har møguleiki er fyri at gjalda beinleiðis frá kassanum. –Allir upplýsingar verða goymdir/Avgreiðsluskipanin er løtt at tillaga, um tú skuldi havt serlig ynski. Skanning Skanningsloysn til PPC og farteldur Loysnin kann brúkast við tráðleysum neti við beinleiðis sambandi til NAV, og uttan net, har dáta verður flutt yvir í NAV eftir skanning. | Goymsluuppteljing | Vørumóttøka | Vøruútflýggjan | Flyt lokatión | Flyt á sak | Staðseting | Útskriva hyllaforkantar | Vøruinfo (Sølu prís, kost prís, lagurhagtøl, í keypsordra, í søluordra, seld nøgd) | Returvørumóttøka Tollfrí søla Afturrindan av tolli Tá vørur verða fluttar inn til Føroya, skal tollur gjaldast til TAKS. Men um ein vøra verður seld út av landinum aftur–til dømis til eitt útlendskt skip–so kann innflytarin biðja TAKS um at fáa tollin endurrindaðan. Hendan loysnin frá Formula kann hjálpa innflytaranum við hesari endurrindanini. Loysnin lesur ein bókaðan sølufaktura, og pr. vørureglu verður funnið út av, hvussu nógv er goldið. Úrslitið er ein útskrift, sum kann sendast til TAKS. Og, um tað ynskist, so kann ein keypskreditnota verða gjørd–og so er bókhaldið ajour eisini. Harafturat verða hagtølini á vørunum dagførd–talan er jú sum oftast um at selja eina vøru fyri ein bíligari penga enn tað, sum vøran hevur í vanligum kostvirði. Tollfrí søla Loysnin er ein víðkan av Kalkulatións-loysnini hjá Formula. Men tað ber til at tillaga hesa loysnina at virka uttan Kalkulatión. Hvat kostnaðurin er fyri tað, tað velst um fortreytirnar annars, og tí verður støða tikin til tað í hvørjum einkultum føri. Tak betri avgerðir við Business Intelligence Jet Reports er ein fullfíggjað rapporteringsloysn til Dynamics NAV, sum gevur møguleika til at gera ein hóp av viðkomandi rapportum á ein sera lættan hátt. Dáta verður tikið beinleiðis úr Dynamics NAV og leverað til Microsoft Excel. Herfrá kunnu rapportirnar sendast til onnur í teldubrævi. Tað eru tríggjar útgávur av Jet Reports. Jet Reports Express, Essential og Enterprise. Jet Reports Express er ókeypis hjá teimum, sum brúka Microsoft Dynamics NAV 2009 og nýggjari. Leiðslurapportering í Excel Jet Reports Express gevur leiðsluni og øðrum, sum arbeiða í fyrisitingini betri grundarlag fyri at taka avgerðir. Tað er lætt at læra at brúka skipanina og gevur loyvi til at fáa data frá ymiskum data keldum. Hví velja okkum? Á Formula ynskja vit at veita tíni fyritøku bestu góðsku. Vit leggja okkum eftir at vera álítandi, tá ið vit geva tær eitt tilboð. Harumframt kunnu vit nevna fimm aðrar góðar grundir til, hví tú skalt velja at arbeiða saman við okkum. Vit hava fleiri ára royndir Nøkur av okkara starvsfólkum hava meira enn 20 ára royndir við at selja og seta Microsoft Dynamics NAV loysnir saman hjá fyritøkum. Vit kenna styrkirnar og eru før fyri at hjálpa tær við trupulleikum, sum kunnu stinga seg upp. Vit eru góðkendir serfrøðingar Vit hava meira enn 20 góðkendar serfrøðingar, sum til dagligt arbeiða við meira enn 700 NAV uppsetingum í Føroyum og uttanlands. Fyri at tryggja, at vit altíð veita bestu møguligu tænastu, fáa øll starvsfólk, sum arbeiða við NAV leypandi kunning um nýggjastu vitanina. Samskifti tvørtur um fleiri skipanir Á Formula selja vit ikki bara Dynamics NAV loysnir, men vit hava eitt fjølbroytt og breitt úrval av skipanum, so sum Totalview, Løttløn og 360 saksstýring. Tí vilja vit altíð tryggja, at allar hesar skipanirnar kunnu arbeiða saman uttan trupulleikar, soleiðis at tú ikki skalt stúra fyri tænastum frá ymiskum veitarum. Brúkarahjálp 24 tímar allar dagar í vikuni Fleiri og fleiri fyritøkur koma til okkara, tí teir hava tørv á einum álítandi veitara, sum kann dekka teirra ávísa tørv. Í dag veita vit tænastur til meira enn 150 fyritøkur við Microsoft Dynamics NAV. Vit vilja gjarna gera tað sama fyri tína fyritøku og gleða okkum at hoyra frá tær. Verð ein av okkara meira enn 150 NAV kundum Set teg í samband við okkum í dag Áhugað/ur at hoyra meira um Dynamics NAV 2016? So set teg í samband við okkum í dag og fá eitt tilboð.